Cuneiform Tablet Kt 91/k 563 (FS Günbattı 276)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-um-a-šur-ma a-na nu-ùḫ-ší-tim qí-bi₄-ma a-bu-<big_gap><gap> ša ki-ma me-ma-ša-ma li-bi₄-ki e ú-lá-mì-in ṭup-pè ḫa-ru-mu-tim lu KÙ.BABBAR i-ba-ši šé-ṣí-i-ma i-na ki-dim i-<big_gap> ša-ki-ma É ki-ti-<big_gap> šu-uk-ni a-dí e-né-a ta-mì-ri-ni ṭup-pá-am šu-um-šu a-na ma-ma-an lá ta-dí-ni a-šar ṭup-pè tù-ta-be-i-ni ma-ma-an lá e-ma-ar-ki šu-ma a-na ṭup-pè ma-ma-an i-lá-kà-ki-im um-ma a-tí-ma mì-nam a-na-ku lu i-de₈-e a-dì ITU.2.KAM ú-ṣí-a-am ṣú-ùḫ-ra-am a-na pá-ni-a a-na tí-mì-il₅-ki-a lá ta-ta-ri-di šé-bu-lá-tí-šu-nu TÚG.ḪI.A i-na tí-mì-il₅-ki-a mì-ma a-mì-ša-am lá ú-šé-bu-lu-nim 1 {TÚG}a-bar-ni-am šu-ma a-na <big_gap> i-ba-ši šu-ma na-ṭù-ma e-ru-bu šu-up-ra-ma li-dí-nu-ni-ki-na-tí